**Хәерле көн хөрмәтле Рамиль Хамзович һәм депутатлар**

**җирлегебез халкы!**

**(Слайд №1).**

Метрәй авыл җирлеге – олы авыл җирлекләренең берсе. Ул Метрәй, Салауз Мухан, Иске Чакмак, Ольгино һәм Үрнәк авылларын берләштерә. Һәм җирлегебез фермерлар, шәхси эшмәкәрләр күп булуы белән дә аерылып тора. Бүгенге чыгышымда, мин сезне җирлегебездә башкарылган эшләр, һәм ирешкән уңышларыбыз белән таныштырып үтәрмен.

**(Слайд №2).**

Авыл җирлеге территориясендә, 399 хуҗалык исәпләнеп, аларда 1163 кеше яши. Ә Метрәйнең үзендә 192 хуҗалык булып, 601 кеше гомер итә. Аларның 200 гә якыны эш яшендә. Димәк, аларга эш урыннары булдыру зарур. Авылның Мөслимгә якын булуы проблеманы берни кадәр җиңеләйтә, билгеле. Чөнки эш яшендәгеләрнең күбесе район үзәгенә йөреп эшли. Бар кеше дә читкә йөреп эшли алмый. Аның өчен мөмкинлек тә, теләк тә һәм өлгергәнлек тә кирәк. Шуңа да метрәйлеләрнең бер өлеше җирлектә булган эшмәкәрләргә карап тора.

**(Слайд №3)**

Ә Метрәйдә моның өчен мөмкинлекләр җитәрлек. Бүген биредә ун дурт крестьян-фермер хуҗалыгы, өч шәхси эшмәкәр үз эшләрен алып бара. Мондый эшчәнлек бер яктан халык өчен уңайлы булса, икенче яктан авыл җирлеге өчен бик кулай. Чөнки, үтә дә кысынкы бюджеты булган, авыл җирлекләре нинди генә эш оештырса да, җирлектәге эшмәкәр-фермерларга таяна.

**(Слайд№4)**

Җирлектә, иң беренчеләрдән булып кошчылык белән шөгыльләнүче “Хамадишин” крестьян-фермер хуҗалыгы эшли башлады. Бушап калган торакларны төзекләндереп, йомырка салучы тавыклар үстереп сата. Өч елдан соң, каз үрчетү, бәбкә чыгару буенча эшен тагын да киңәйтте. Шулай ук Мөслим дә каз сую цехы эшли. Узган җәйдә викториянең беренче уңышын җыеп алды, сатуга чыгарды. Хезмәт хакын вакытында биреп баргач, эшләргә теләк белдерүчеләр күп. Эшче куллар белән проблемасы юк –фермерның. Әлеге фермер хуҗалыгында даими егермегә якын кеше эшләсә, сезон вакытларында аларның саны илледән дә артып китә. Һәм эшләүчеләрнең барысы да диярлек Метрәй, Салауз Мухан, Иске Чакмак авылы гражданнары.

**(Слайд №5)**

“Миңнегалиев” һәм “Сәетгалиев” фермер хуҗалыклары мөгезле эре терлек симертү һәм сөтчелек белән шөгыльләнә. Бүген әлеге ике хуҗалыкта 200 якын савым сыеры һәм шул кадәрле үк симертү терлеге исәпләнә.

**(Слайд № 6)**

“ШАХ” җәмгыятен үзебездә генә түгел, республиканың башка төбәкләрендә дә беләләр. Чөнки алар җитештергән керамзит блок һәм брусчаткаларны Азнакай, Актаныш, Сарман, Минзәлә һәм башка районнарда да күпләп алалар. “Җәмгыят ел дәвамында 60 млн сумнан артык үз товарын сатты. Шахлыларның планнары зурдан: киләсе елдан үз биналары урнашкан территориядә алма бакчасы үстерү һәм оешмада эшләгән яшь хезмәткәрләргә өй салу ниятләре бар.

**(Слайд №7)**

Әле кайчан гына телевизор экраннары һәм үзәк матбугат битләре аша гына таныш булган “Фитнес” клублары бүген инде авыл кешесендә дә зур кызыксыну уята. Чөнки, матур һәм сәламәт булу – һәр хатын-кызның хыялы. Ләкин Метрәйдә шундый үзәк ачылыр дип, берәүнең дә башына килмәгәндер. Шушы авыл егете шәхси эшмәкәр Заһит Корбыев үз кибетенең икенче катында шушы үзәкне ачты. Бүген биредә аэробика, массаж бүлекләре, кул һәм аяк егәрлекләрен арттыру буенча төрле тренажерлар эшли.

**(Слайд №8)**

Җирлегебез территориясендә игенчелек өлкәсендә эшләүче, “Исламов”, “Авзалов” кебек эре крестьян – фермер хуҗалыклары белән бергә, инде берничә ел дәвамында “Шәмсиев”, “Ләйсән**,** “Корбиев” кебек вак фермер хуҗалыклары да арпа, бодай кебек культуралар үстерү белән шөгыльләнәләр. Шунысы сөенечле, фермерларыбыз җир өчен булган салымнарны вакытында түлиләр, пай җире өчен тиешле булган ашлыкны да халыкка китереп бирәләр. Ашлык яхшы сыйфатлы һәм халык , җирлек халкы фермерларыбыздан бик кәнагәть.

Берничә ел дәвамында Салауз Мухан авылы территорясендәге 1000 гектардан артык авыл хуҗалыгы җирләре кулланылмыйча торды. Һәм ниһаять узган ел, әлеге җирләрнең чын хуҗасы табылды. Ул “Намус” агрофирмасы. Агрофирма көздән үк әлеге җирләрне эшкәртеп, язгы чәчүгә әзерләп куйды. Быелгы язда биредә чәчү эшләрен башкарачак. Димәк, җирлек халкы өчен дә, һәм эшләргә теләге булган авылдашларыбыз өчен дә яңа мөмкинлекләр ачылачак.

**(Слайд №9)**

Бу урында авыл җирекләре башлыкларына мөрәҗәгать итеп әйтәсем килә, бушап калган биналарыгызны үз эшен башларга җыенучыларга бирегез, үзегезгә ярдәм булса, авыл халкына яңа эш урыннары булачак. Бу урында шуны да әйтәсе килә. Җирлегебездә әле яңа гына үз эшен башлаган Рүзәл Минһаҗев, Раил Камалетдинов кебек, яңалыкка омтылучы яшьләребез булуы да бик сөендерә.

**(Слайд № 10)**

Соңгы өч елда республикабызда, авыл җирлекләрендә юлларны төзекләндерү, су һәм урамнарны яктырту мәсьәләләре буенча шактый күп эшләр башкарыла, алай гына да түгел, авылларны төзекләндерү һәм йөзен үзгәртүгә дә аерым игътибар бирелә башлады. Чөнки, халыктан җыелган үзара салым акчасы һәм республикабыз тарафыннан дүрт тапкыр арттырып кайтарылуы җирлекләребездә, күп эшләрне башкарырга ярдәм итә. Дөрес, “ашаган белми, тураган белә” – ди халык мәкале. Авылда яшәүчеләр өчен 1000 сум бик күп кебек. Әмма, шул акчаны бүлә башлагач, хәзерге акчаның бәрәкәте булмаган чорда, ул бик аз суммага әйләнеп кала. Әмма, авылларда башкарылган эшләрне карасаң, бу суммага шул хәтле эшләрне эшләп чыгу, мактауга лаектыр минемчә. Үзара салым буенча референдумны үткәргәндә, аерым гражданнарга 1-2 нче группа инвалидларга, афганчыларга, Чернобыльдэ катнашучыларга һәм мөхтаҗ гаиләләргә ташламалар ясадык.

Чөнки, бүгенге көндә, алтын калак белән ашаучылар да, агач кашык белән ризык кабул итүчеләр дә бар. Әмма, райондашларыбыз, үзара салым акчасының үзебез яшәгән җирлек өчен бик тә файдалы булуын аңлап һәм күреп яши. Ә моның ачык мисалы булып, авыл җирлегендә башкарылган эшләребез тора.

**(Слайд № 11)**

Ел дәвамында, җирлегебездә 3,5 км. озынлыктагы юл төзекләндерү эшләре алып барылды. Әлеге эшләрнең бер өлеше үзара салым акчасы хисабына эшләнсә, бер өлеше республика программасы нигезендә башкарылды.

**(Слайд № 12)**

Авылларыбызны яктырту буенча да күп эшләнде. Җирлектә сигез дистәгә якын лампалар куелып, бүгенге көндә урамнарыбыз якты, юлларыбыз тигез.

**(Слайд №13)**

Соңгы еллардагы демографик ситуациянең кискен үзгәрүе, мәктәпләрдә балалар санын кимүгә китерде. Һәм әлеге проблема Метрәй урта мәктәбен дә читләтеп үтмәде. Мәктәптә укучылар саны әз булу сәбәпле, башлангыч сыйныфлар гына калды. Җирлектә яшәүче, һәр нәрсәгә “авылны бетерәләр” инде дигән күзлектән карарга өйрәнгән халык, янәдән борчуга калган иде. Һәм, узган ел, метрәйлеләрнең мөраҗәгатен кабул итеп, район башлыгы Рамиль Муллин тәкъдиме белән, мәктәп бинасын күп функцияле үзәккә үзгәртергә дигән нияткә киленде. Бүген инде мәктәптә, төзекләндерү эшләре башланды. Үзәктә балалар бакчасы, башлангыч мәктәп, авыл җирлеге Советы һәм фельдшер – акушерлык пункты бер түбә астында булачак. Төзекләндерү эшләрен “ШАХ” җәмгыяте башкара. Бу үзәк Метрәй авылында өченче үзәк булачак.

**(Слайд №14)**

Мөслим үзәгендә төзелгән төрле парклар, Ык буе ял зонасы һәркемдә зур соклану уята. Мөслимлеләр генә түгел, ә чит төбәкләрдән килгән кунаклар да Мөслимебезнең матурлыгына, төзеклегенә хозурланалар. “Кем арбасына утырсаң, шуның җырын җырларсың”, – ди халык мәкале. Чыннан да, район җитәкчелегенең бу юнәлештәге эшчәнлеге күпчелек авыл җирлекләрендә дә яклау тапты. Хәзер авылларыбызда да төрле ял почмаклары һәм мәйданчыклары төзелә. Әлеге матур башлангычка кушылып һәм “Парклар һәм скверлар” елы кысаларында Метрәй авылында узган җәйдә “Мирзанур” паркы ясалып, авыл Сабантуе биредә үтте. Паркта спорт уеннары, бәйрәм чаралары үткәрү өчен дә, сәүдә итү өчен дә мөмкинлекләр бар. Шулай ук парк янәшәсендә генә тау, парк яныннан агучы чишмәне буып, кечкенә генә булса да буа ясадык. Декабрь аенда әлеге паркта Метрәй сәүдә үзәге дә ачылды. Әлеге үзәкне ачуның максаты: авыл халкының үз ихатасында җитештергән продукциясен сатарга ярдәм итү. Үзәкне ачу көнендә оештырылган ярминкәдә ит, бал, каз – үрдәк, балык сатучы да, үз куллары белән эшләгән эшләнмәләрен тәкъдим итүчеләр дә булды.

Шулай ук, әле шушы көннәрдә генә, паркка балалар мәйданчыгы урнаштырылды. Бу мәйданчык та үзара салым акчасы хисабына башкарылды.

Шушындый ук парк Салауз Мухан авылында да ясалып килә һәм шундый ук эшләр бу паркта да эшләнәчәк.

**(Слайд №15)**

2016 ел – Татарстан республикасында “Су саклау зоналары” елы дип игълан ителгән иде. Әлеге ел кысаларында район үзәгендә генә түгел, җирлекләрдә дә күп эшләр башкарылды. Метрәй авылында моңа кадәр күмелеп, югалып яткан чишмә төзекләндерелде. Әлеге чишмәне төзекләндерүдә бертуган Айрат һәм Айдар Шәмсетдиновлар, авыл халкы зур тырышлык куйды. Шулай ук салым акчаларының да бер өлеше әлеге чишмәне төзекләндерү өчен кулланылды. 24 сентябрь көнне, “Хәләф” дип исемләнгән чишмәне ачу көне, Метрәйлеләр өчен генә түгел, барлык райондашларыбыз өчен дә олы бәйрәмгә әверелде.

**(Слайд №16)**

2017 елда башкарыласы эшләргә дә, инде бүгеннән үк уй – ниятләребез бар. Район җитәкчелеге тәкъдиме белән, киләсе елда авылларыбызда инде ничә еллар дәвамында олы проблемага әйләнгән – чиста су белән тәэмин итү буенча эшләр башкарылачак, юллар төзекләндерүэше дә дәвам итәчәк.

Гомумән алганда, кайда гына, нәрсә генә эшләнсә дә үзара салым акчасының һәм Республикабыздан бирелгән ярдәмнең файдасын күреп һәм тоеп яшибез. Без, авыл җирлекләре, һәр эшебездә теләктәш булган район башлыгы Рамил Хәмзә улы Муллинга зур рәхмәтле. Шулай ук, Татарстан Республикасы Президенты Рөстәм Миннехановка, Татарстан республикасы дәүләт советына, мнистрлар кабинетына һәм муниципаль берәмлекләр советына да рәхмәтләребезне юллыйбыз.

**“Запуск Видео”**

**Название файла “Видео выступление 14 02 2017”**

Чөнки, төрле финанс кыенлыклары булуга да карамастан, авыл җирлекләре өчен, аларда яшәүче халык өчен, һәрдаим кайгырту һәм ярдәм күрсәтелә. Күп эшләр эшләнә.

Җирлегебез елдан – ел матурлана, куанып сөйләрлек эшләребез арта. Болар барысы да шушында яшәүче халык өчен. Шуңа күрә дә, җирлегебез матур, юлларыбыз төзек булса, ял итү, вакытыбызны файдалы итеп үткәрү өчен, гыйлем алу өчен мимкинлекләр булса, туган үскән җиребездә рәхәтләнеп яшәрбез. Барлык райондашларыбыз да нәкъ шушы фикердә. Бердәм булыйк, бергә булыйк безнен байлыгыбыз ул безнен халкыбыз. Без шуңа да – Мөслимлеләр, һәм безнең туган җиребез – гүзәл Татарстантаныбыз.